b'\n_START_ARTICLE_\nMavzol\n_START_SECTION_\n\xc5\xbdivljenjepis\n_START_PARAGRAPH_\nMavzol je bil najstarej\xc5\xa1i Hekatomnov sin, po poreklu Karijec. Karijski satrap je postal po Tisafernovi smrti okoli leta 395 pr. n. \xc5\xa1t.._NEWLINE_Mavzol je sodeloval v uporu satrapov (366-360 pr. n. \xc5\xa1t.), nekaj \xc4\x8dasa na strani svojega uradnega suverena Artakserksa Mnemona in nekaj \xc4\x8dasa na nasprotni strani. Osvojil je velik del Likije, Jonije in gr\xc5\xa1kih otokov in sodeloval z Rodosom v zavezni\xc5\xa1ki vojni (357-355 pr. n. \xc5\xa1t.) proti Atenam. Prestolnico svojega kraljestva je iz tradicionalne prestolnice karijskih kraljev Milase preselil v Halikarnas._NEWLINE_Mavzol je gojil gr\xc5\xa1ko kulturo. Najbolj znan je po svoji monumentalni grobnici \xe2\x80\x93 mavzolej v Halikarnasu, zgrajeni na ukaz njegove vdove (in sestre) Artemizije II.. Antipater Sidonski je mavzolej uvrstil na seznam sedmih \xc4\x8dudes anti\xc4\x8dnega sveta. Grobnico sta po Artemizijini smrti dokon\xc4\x8dala arhitekta Satir Paro\xc5\xa1ki in Pitij Prienski in kiparji Skopas, Leohar, Briaksis in Timotej. Nekateri so domnevno delali samo zaradi lastne slave. Nekaj ostankov grobnice je \xc5\xa1e vidnih v tur\xc5\xa1kem mestu Bodrum._NEWLINE_Izraz mavzolej se je kasneje za\xc4\x8del uporabljati za vse veli\xc4\x8dastne grobnice._NEWLINE_Napis, ki so ga odkrili v Milasu, anti\xc4\x8dni Milasi, opisuje podrobnosti kaznovanja nekaj zarotnikov, ki so ga posku\xc5\xa1ali leta 353 pr. n. \xc5\xa1t. umoriti na slovesnostih v templju v Labrandi.'